
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 47
                                                           din 27 februarie 2020
privind repartizarea în regim de închiriere a unor locuinţe pentru tineri construite prin Agenţia Naţională pentru Locuinţe şi modificarea Anexei nr. 1 la Hotărârea Consiliului Local Sighișoara nr. 233/19.12.2019, respectiv a Listei de prioritate pentru acordarea locuinţelor A.N.L.
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 3.876/11.02.2020 şi la Consiliul Local Sighișoara cu nr. 5.300/21.02.2020, de referatul de aprobare, înregistrat cu nr. 3.886/11.02.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019, privind Codul administrativ, cu modificările şi completările ulterioare;

Având în vedere procesele - verbale cu nr. 2.433/28.01.2020, nr. 3.251/05.02.2020 şi nr. 3.874/ 11.02.2020 ale Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, din care reiese analiza a 23 dosare ale solicitanților, parțial din totalul dosarelor depuse și actualizate în perioada 2018 - 2019, la care s-au calculat punctajul fiecăruia conform fișei de calcul, respectiv analiza a 73 dosare, reprezentând restul dosarelor depuse în perioada 2018 - 2019, ținând seama de Criteriile – cadru pentru stabilirea ordinii de prioritate în soluționarea cererii de locuințe și în repartizarea locuințelor pentru tineri destinate închirierii, respectiv se ia act de cererea domnului Ciorogar Nicolae - Florin, înregistrată la Municipiul Sighişoara cu nr. 2.471/29.01.2020, prin care renunță la repartiția locuinței compusă din 2 (două) camere și dependințe, situată în Sighișoara, str. Rozelor nr. 17, ap. 1, drept urmare comisia avizează repartizarea locuinței în cauză, doamnei Baba Paula, în baza cererii înregistrată la Municipiul Sighișoara cu nr. 3.890/12.02.2018 și a punctajului obținut de 45 (patruzecișicinci) puncte conform fișei de calcul, respectiv repartizarea doamnei Jiga Anemari a locuinței compusă din 2 (două) camere și dependințe, situată în Sighișoara, str. Panseluțelor nr. 15, ap. 5, conform adresei S.C. Apă Termic Transport S.A. nr. 237/03.02.2020, înregistrată în mod corespunzător la Municipiul Sighișoara cu nr. 2.990/03.02.2020, prin care ne comunică că locuința este liberă, respectiv comisia avizează solicitarea înregistrată la S.C. Apă Termic Transport S.A. cu nr. 248/04.02.2020, formulată de cei doi chiriaşi, Popa Nicolae Radu şi Ibășfălean Ioan - Sorin, din locuinţele închiriate, situate în Municipiul Sighişoara, str. Aleea Panseluțelor nr. 25, ap. 1, respectiv str. Aleea Panseluțelor nr. 25, ap. 6, prin care îşi exprimă dorinţa de a se face între ei schimbul de locuinţe, aflate în administrarea S.C. Apă Termic Transport S.A., precum şi acordul acestei societăţi cu privire la realizarea schimbului de locuințe, înregistrat cu nr. 232/31.01.2020, respectiv recalcularea punctajului celor 48 dosare aflate pe Lista de prioritate pentru acordarea unei locuințe A.N.L., aprobată prin Hotărârea Consiliului Local Sighișoara nr. 233/19.12.2019, ținând cont de vechimea cererilor, recalcularea punctajului pentru dosarul doamnei Burcea Iuliana - Carolina, înregistrat cu nr. 21.958/30.07.2018, poziția 24 din Lista de prioritate pentru acordarea unei locuințe A.N.L., aprobată prin Hotărârea Consiliului Local Sighișoara nr. 233/19.12.2019, conform adeverinței nr. 38.778/24.10.2019 și înregistrată la Municipiul Sighișoara cu nr. 30.473/31.10.2019, din care reiese că doamna Burcea Iuliana - Carolina provine din casă de ocrotire socială, respectiv modificarea poziției 29 din Lista de prioritate pentru acordarea unei locuințe A.N.L., aprobată prin Hotărârea Consiliului Local Sighișoara nr. 233/19.12.2019 cu referire la doamna Barabaș Ancuța - Elena privind trecerea de la 1 (una) cameră solicitată la 2 (două) camere, conform cererii înregistrată la Municipiul Sighișoara cu nr. 3.330/06.02.2020, respectiv modificarea poziției 41 din Lista de prioritate pentru acordarea unei locuințe A.N.L., aprobată prin Hotărârea Consiliului Local Sighișoara nr. 233/19.12.2019 cu referire la doamna Motoc Alina - Florina privind trecerea de la 1 (una) cameră solicitată la 2 (două) camere, conform cererii înregistrată la Municipiul Sighișoara cu nr. 3.304/06.02.2020;    

Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare; 

Având în vedere prevederile Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare;

Având în vedere prevederile Legii nr. 114/1996, Legea locuinţei, republicată, cu modificările şi completările ulterioare;

Având în vedere prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, Legea locuinţei, cu modificările şi completările ulterioare; 

Având în vedere Hotărârea Consiliului Local Sighișoara nr. 18/28.07.2016 privind stabilirea structurii pe specialităţi a comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe şi desemnarea consilierilor locali care vor face parte din această comisie;

Având în vedere Dispoziția Primarului Municipiului Sighișoara nr. 504/22.08.2016 privind constituirea comisiei sociale de analiză pentru repartizarea locuințelor pentru tineri, construite prin A.N.L., așa cum a fost modificată prin Dispoziția Primarului Municipiului Sighișoara nr. 357/15.04.2019;  
 Având în vedere prevederile Hotărârii Consiliului Local Sighișoara nr. 233/19.12.2019 privind repartizarea în regim de închiriere a unor locuinţe pentru tineri construite prin Agenţia Naţională pentru Locuinţe şi modificarea Anexei nr. 1 la Hotărârea Consiliului Local Sighișoara nr. 210/28.11.2019, respectiv a  Listei de prioritate pentru acordarea locuinţelor A.N.L.;

Având în vedere adresa S.C. Apă Termic Transport S.A. cu nr. 237/03.02.2020, înregistrată în mod corespunzător la Municipiul Sighișoara cu nr. 2.990/03.02.2020, cu referire la locuința liberă aflată în administrarea acestei societăți;   

Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin Agenția Națională pentru Locuințe, administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighișoara nr. 97/28.11.2016; 

Având în vedere îndeplinirea condițiilor legale pentru obținerea unei locuințe în blocurile construite prin Agenția Națională pentru Locuințe;
Având în vedere Raportul de specialitate al Direcției Administrarea Patrimoniului, înregistrat cu nr. 3.885/11.02.2020, cu propunerea de repartizarea în regim de închiriere a unor locuinţe pentru tineri construite prin Agenţia Naţională pentru Locuinţe şi modificarea Anexei nr. 1 la Hotărârea Consiliului Local Sighișoara nr. 233/19.12.2019, respectiv a Listei de prioritate pentru acordarea locuinţelor A.N.L.;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. ,,c”, alin. (6) lit. ,,b”, alin. (7) lit. ,,q”, alin. (14), art. 108, art. 139 alin. (1) și alin. (3) lit. ,,g” și a art. 196 alin. (1) lit. ,,g” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ş T E:

 Art. 1. Se aprobă repartizarea în regim de închiriere a locuinţelor pentru tineri construite prin Agenţia Naţională pentru Locuinţe, astfel:

1. Se repartizează apartamentul nr. 1, situat în Municipiul Sighişoara, str. Rozelor, nr. 17, compus din 2 (două) camere şi dependinţe, doamnei Baba Paula.

2. Se repartizează apartamentul nr. 5, situat în Municipiul Sighişoara, str. Panseluțelor nr. 15, compus din 2 (două) camere şi dependinţe, doamnei Jiga Anemari.

  Art. 2.  Date fiind prevederile articolului precedent, se aprobă modificarea Anexei nr. 1 la Hotărârea Consiliului Local Sighișoara nr. 233/19.12.2019, în sensul că se elimină din Lista de prioritate pentru acordarea locuințelor A.N.L. următoarele poziții, după cum urmează:
- poziția 16, privind pe Baba Paula, cu domiciliul în Sighișoara, str. Crizantemelor nr. 31, ap. 2, punctaj 45, data cererii 12.02.2018, nr. camere 2, conform articolului precedent din prezenta hotărâre. 

 - poziția 17, privind pe Jiga Anemari, cu domiciliul în Sighișoara, str. Ilarie Chendi nr. 54, punctaj 45, data cererii 22.06.2018, nr. camere 2, conform articolului precedent din prezenta hotărâre.
Art. 3. Se avizează schimburile de locuințe între chiriașii, titulari ai contractului de închiriere de locuințe, astfel:
-
Chiriașul Popa Nicolae Radu, titular al contractului de închiriere nr. 1/10.01.2005, așa cum a fost modificat și completat prin actele adiționale, a locuinței situată în Municipiul Sighișoara, str. Aleea Panseluțelor  nr. 25, ap. 1, va face schimb cu, 

-
Chiriașul Ibășfălean Ioan - Sorin, titular al contractului de închiriere nr. 231/15.11.2004 așa cum a fost modificat și completat prin actele adiționale, a locuinței situată în Municipiul Sighișoara, str. Aleea Panseluțelor nr. 25, ap. 6.

Art. 4. Administratorul S.C. Apă Termic Transport S.A. va încheia noile contracte de închiriere, ca urmare a repartizării locuințelor, precum și a avizării efectuării schimbului de locuințe.

Art. 5. Date fiind prevederile articolelor precedente, în urma modificărilor, se aprobă Lista de prioritate pentru acordarea locuințelor A.N.L., prin completarea Anexei nr. 1 la Hotărârea Consiliului Local Sighișoara nr. 233/19.12.2019, potrivit Anexei nr. 1 la prezenta hotărâre, anexă la care, având în vedere situația solicitanților, se adaugă cei cuprinși în Anexa nr. 2 la prezenta hotărâre, în ordinea descrescătoare a punctajului cumulat obținut, cu mențiunea că, la punctaj egal departajarea s-a făcut în funcție de vechimea cererii solicitantului luând în considerare data efectivă a înregistrării cererii (zi/lună/an), având în acest caz prioritate solicitantul a cărui cerere are vechimea cea mai mare.

Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Spaţiu Locativ din cadrul aparatului de specialitate al acestuia şi S.C. Apă Termic Transport S.A.

Art. 7. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Șoneriu Mihai - Marcel       
                                Contrasemnează pentru legalitate
                       SECRETARUL GENERAL al municipiului,

            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Administrarea Patrimoniului;

  2 ex. Compartimentul Spaţiu locativ;

  2 ex. S.C. Apă Termic Transport  S.A.;

  1 ex. pentru membrii și secretarul Comisiei sociale de analiză pentru repartizarea locuințelor pentru tineri,

                                                                                                                                                             construite prin A.N.L.

17 ex.

B.A. 

